wickkiey/tamil-wikipedia-markdown huggingface dataset:
# அரியக்குடி இராமானுஜ ஐயங்கார்


**அரியக்குடி ராமானுஜ ஐயங்கார்** (1890- ஜனவரி 23 1967)), காரைக்குடி அருகிலுள்ள அரியக்குடி என்ற சிற்றூரில் பிறந்த ஒரு கருநாடக இசை மேதை. அரியக்குடி என்றே இசையுலகில் அறிமுகமான இவர் தமக்கென்று ஒரு தனி பாணியை வகுத்துக்கொண்டார். 1918ஆம் வருடத்தில் தியாகராஜ ஆராதனையில் தம் முதல் கச்சேரியை நிகழ்த்தினார். ஒரு புகழ்பெற்ற சங்கீத பரம்பரையை உருவாக்கிய பெருமை இவரைச் சேரும்.  

## எழுத்தாளராக
கல்கி இரா. கிருஷ்ணமூர்த்தி ஆனந்த விகடனில் ஆசிரியராக இருந்தபோது பல புதிய எழுத்தாளர்களை ஊக்குவித்தார். 1938 ஆம் ஆண்டு ஆனந்த விகடன் தீபாவளி மலரில் அரியக்குடி இராமானுஜ ஐயங்கார் "ஸங்கீதத்தின் பெருமை" என்ற தலைப்பில் ஒரு கட்டுரை எழுதினார்.  

## விருதுகள்
- சங்கீத ரத்னாகர விருது, 1936 வேலூர் சங்கீத சபா
- சங்கீத கலாநிதி விருது 1938. வழங்கியது: மியூசிக் அகாதெமி, சென்னை.
- சங்கீத கலாசிகாமணி விருது, 1938 & 1951. வழங்கியது: தி இந்தியன் ஃபைன் ஆர்ட்ஸ் சொசைட்டி (தலைமை டி. எல். வெங்கட்ராம ஐயர்)
- சங்கீத நாடக அகாதமி விருது 1952
- பத்ம பூசன் 1958 :en:Padma Bhushan Awards (1954–1959)
- இசைப்பேரறிஞர் விருது, 1960. வழங்கியது: தமிழ் இசைச் சங்கம், சென்னை.
# மதுரை மணி ஐயர்


**மதுரை மணி ஐயர்** (அக்டோபர் 25, 1912 - ஜூன் 8, 1968) கருநாடக இசையுலகில் புகழ்பெற்ற ஒரு இசைக்கலைஞர். சுவரம் பாடுவதில் வல்லுநராகக் கருதப்பட்டார்.  

## வாழ்க்கைக் குறிப்பு
இவரின் இயற்பெயர் சுப்பிரமணியன், காலப்போக்கில் இது சுருங்கி மணி ஆனது. மதுரையில் எம். எஸ். இராமசுவாமி ஐயர், சுப்புலக்சுமி ஆகியோருக்குப் பிறந்தவர். தகப்பனார் இராமசுவாமி ஐயர், அக்காலத்தில் பிரபலமான இசைக்கலைஞரான வித்துவான் புஷ்பவனத்தின் சகோதரர்.  

சிறு வயதிலேயே கருநாடக இசையை முறையாகக் கற்றுக் கொண்டார். இவரது முதலாவது ஆசிரியர் ஸ்ரீ ராகம் பாகவதர். ராகம் பாகவதர் எட்டயபுரம் ராமச்சந்திர பாகவதருடைய மாணவர். அரிகேசநல்லூர் முத்தையா பாகவதருடன் தொடர்பு ஏற்பட்டு அவரது மதுரை தியாகராஜ சங்கீத வித்தியாலயத்தில் மாணவராகச் சேர்ந்தார்.  

மணி ஐயர் தம் பெருநோய் காரணமாகத் திருமணம் செய்துகொள்ளவில்லை.  

ஆங்கிலக் கல்வியில் தீவிரமான ஈடுபாடு கொண்டவர் மணி அய்யர். ஆங்கில இலக்கியத்தை விரிவாக வாசித்தவர். தமிழிலக்கியத்தில் தி. ஜானகிராமன், சுந்தர ராமசாமி போன்றவர்களுடன் நெருக்கமான உறவுள்ளவராக இருந்தார்.  

சுவரம் பாடுவதில் நிகரற்று விளங்கிய மதுரை மணி, ராக ஆலாபனைகளை தேவையானபோது விஸ்தாரமாகப் பாடுவார். அந்தந்த கிருதிக்குத் தக்கவாறு சுருக்கமாகவோ, நடுத்தரமாகவோ, விவரித்தோ பாடும் திறன் மணியின் சிறப்பு. அவரால் பிரபலம் அடைந்த கீர்த்தனைகள் ஏராளம். நளினகாந்தி போன்ற அப்போது அபூர்வமாக இருந்த ராகங்களை சர்வ சாதாரணமாக பாடும் திறன் கொண்டவர்.  

## விருதுகள்
- கான கலாதரர்
- சங்கீத கலாநிதி விருது, 1959. வழங்கியது: மியூசிக் அகாதெமி, சென்னை
- சங்கீத நாடக அகாதமி விருது, 1960. வழங்கியது: சங்கீத நாடக அகாதமி
- இசைப்பேரறிஞர் விருது, 1962. வழங்கியது: தமிழ் இசைச் சங்கம், சென்னை.
# சேக் அமத் பின் கலீபா அல் தானி



**சேக் அமத் பின் கலீபா அல் தானி**, கத்தார் நாட்டின் அமீர் (ஆட்சியாளர்) ஆவார். இவர் 1995 ஆம் ஆண்டு யூன் 26 ஆம் தேதி, இவரது தந்தையாரைப் பதவியில் இருந்து இறக்கிவிட்டு ஆட்சிப் பொறுப்பை ஏற்றுக்கொண்டார். சேக் அமத் 1977 ஆம் ஆண்டில் முடிக்குரிய இளவரசராக ஆனதுடன், பாதுகாப்பு அமைச்சர் பதவியையும் ஏற்றுக்கொண்டார். 1980களின் தொடக்கத்தில், கத்தாரின் அடிப்படைப் பொருளாதார சமூகக் கொள்கைகளை உருவாக்கிய உயர் திட்ட அவைக்கு தலைமை தாங்கி வழிநடத்தியவரும் இவரே. 1992 ஆம் ஆண்டு முதல், நாட்டின் அமைச்சரவையை இவரே தெரிவு செய்து வந்ததுடன் நாட்டின் அன்றாட அலுவல்களின் நிர்வாகத்துக்கும் இவரே பொறுப்பாக இருந்தார்.  

## இளமைக்காலம்
சேக் அமத் தனது கல்வியை கத்தாரில் தொடங்கினார். பின்னர் இங்கிலாந்தில் உள்ள சான்டர்சுட் படைத்துறை அக்கடமியில் சேர்ந்தார். 1971 ஆம் ஆண்டில் படிப்பை முடித்துக்கொண்ட அவர் கத்தாரின் படையில் லெப்டினன்ட் கர்னலாக இணைந்து கொண்டார்.  

சேக் அமத் பின்னர் மேசர் செனரலாகப் பதவி உயர்வு பெற்றுக் கத்தார் படைகளின் தலைமைத் தளபதியாகப் பொறுப்பேற்றுக் கொண்டார். இவர் கத்தார் படைத்துறையை நவீனமயமாக்கியதுடன், படைகளின் எண்ணிக்கையை அதிகரித்துப் புதிய பிரிவுகளையும் உருவாக்கும் திட்டத்தையும் செயல்படுத்தினார்.
# யாசு தீவு



**யாசு தீவு** , ஐக்கிய அரபு அமீரகத்தின் அபுதாபியில் உள்ள ஒரு தீவு ஆகும். 2,500 எக்டேயர்கள் பரப்பளவு கொண்ட இத் தீவில் 1,700 எக்டேயர்களில் வளர்ச்சித் திட்டங்கள் மேற்கொள்ளப்படுகின்றன. பார்முலா ஒன்று அபுதாபி கிரான்ட் பிரிக்சு எனப்படும் மோட்டாருந்துப் பந்தயங்களுக்கான நிகழிடம் யாசுத் தீவுச் சுற்று இத் தீவிலேயே அமைந்துள்ளது. 2009 ஆம் ஆண்டிலிருந்து இங்கு இப் போட்டிகள் நிகழத் தொடங்கி யுள்ளன. இதை விட, திரைப்படக் கருப்பொருள்சார் பூங்காவான "வார்னர் சகோதரர் திரைப்பட உலகம்", "பெராரி கருப்பொருள்சார் பூங்கா", யாசு மரீனா விடுதி உள்ளிட்ட பல விடுதிகள், வீடுகள், தொடர் மாடி வீடுகள், யாசு அங்காடி, பல வகையான உணவுச் சாலைகள், கோல்ஃப் விளையாட்டுத்திடல் போன்ற பல திட்டங்கள் உருவாகி வருகின்றன. ஒரு சுற்றுல மையமாக உருவாக்கப்பட்டுவரும் இதை, உலகின் முன்னணிச் சுற்றுலாத்துறைத் திட்டமாக 2009 நவம்பரில் இடம்பெற்ற "உலகப் பயண விருதுகள்" நிகழ்வின்போது அறிவிக்கப்பட்டது. எதிர்காலத்தில் இத் தீவில் வாழ்பவர்களையும், பணிபுரிபவர்களையும் சேர்த்து 110,000 இருப்பார்கள் என மதிப்பிட்டுள்ளனர்.
# சித்தி ஜுனைதா பேகம்



**சித்தி ஜுனைதா பேகம்** (**ஆச்சிமா** 1917 - மார்ச் 19, 1998). நாகூர், இந்தியா. இவர் முதல் தமிழ் முஸ்லிம் புரட்சிப் பெண் எழுத்தாளர். 81 ஆண்டுகள் வாழ்ந்து மறைந்தவர்.  

## வாழ்க்கைச் சுருக்கம்
இவர் தனது 12வது வயதிலேயே திருமணம் செய்து கொண்டார். நான்கைந்து ஆண்டுகளே நீடித்த அந்தத் திருமண வாழ்க்கையில் நான்கு குழந்தைகளுக்குத் தாயானார். பதினேழாவது வயதிற்குள்ளேயே விதவையானார்.  

## எழுத்துலக வாழ்வு
சித்தி ஜுனைதா பேகம் மூன்றாம் வகுப்பு வரையே கற்றிருந்தார். இவர் தாருல் இஸ்லாம் என்ற இதழைப் படித்துத்தான் செந்தமிழைக் கற்றுக் கொண்டார். திருமணத்திற்குப் பிறகு தனது பதினாறாவது வயதில் எழுதவும் தொடங்கினார். பிற்காலத்தில் நிறையச் சிறுகதைகளும், பெருங்கதைகளும் எழுதினார். இவர் எழுதிய முதல் சிறுகதை, 1929ல் தாருல் இஸ்லாம் இதழில் வெளிவந்தது. தாருல் இஸ்லாம் வாசகியான இவர் தனது முதல் சிறுகதையை முஸ்லிம் பெண்களின் உரிமைக்குப் போராடிய தாவூத் ஷாவுக்கு அனுப்பி வைத்தார். ஒரு பெண் எழுதிய சிறுகதை என்றதும், தாவூத் ஷாவுக்கு ஆச்சரியம். ஆனந்தம். முஸ்லிம் பெண்கள் கூடக் கதை எழுதத் தொடங்கி விட்டார்கள் என்று பெருமிதத்துடன் சிரித்தார். அந்தக் கதையை தாருல் இஸ்லாம் இதழில் உடனே வெளியிட ஏற்பாடு செய்தார். நூருல் இஸ்லாம் பத்திரிக்கையில் இவர் பல கட்டுரைகள் எழுதியுள்ளார்.  

## குடும்பப் பின்னணி
சித்தி ஜுனைதா பேகம் எம். ஷரீப் பெய்க், முத்துகனி தம்பதிகளின் மூத்த புதல்வி. இவருக்கு நான்கு சகோதரர்கள். இவரது அண்ணன் சிறந்த பேச்சாளரும் பலமொழிகள் அறிந்த அறிஞருமான ஹூசைன் முனவ்வர் பெய்க். இரண்டாவது சகோதரர் காரைக்காலில் பால்யன் என்ற பத்திரிகையை பல ஆண்டுகள் வெற்றிகரமாக நடத்திய முஜீன் பெய்க். மற்றைய இரண்டு சகோதரர்களும் இறந்து விட்டனர். இவரது தாத்தா தென் தஞ்சை மாவட்டக் காங்கிரஸ் குழுத் தலைவராக இருந்த மு.யூ. நவாபு சாகிபு மரைக்காயர்.  

கலைமாமணி கவிஞர் நாகூர் சலீம் இவரது தந்தையின் இரண்டாவது மனைவிக்குப் பிறந்த சகோதரர் ஆவார். எழுத்தாளர் நாகூர் ரூமி இவரது தந்தையின் மூன்றாவது மனைவியின் பேரன் ஆவார். உறவு முறையில் இவர் கவிஞர் நாகூர் சலீமுக்கு அக்காவாகவும் நாகூர் ரூமிக்கு பெரியம்மாவாகவும் இருக்கிறார்.  

## வெளிவந்த நூல்கள்
- *காதலா கடமையா* - நாவல் (1938)
- *செண்பகவல்லிதேவி அல்லது தென்னாடு போந்த அப்பாஸிய குலத்தோன்றல்* - நாவல் (1947)
- *மகிழம்பூ* -நாவல்
- *இஸ்லாமும் பெண்களும்* - கட்டுரைத் தொகுப்பு (1995) இது நாகூர் ரூமியால் வெளியிடப்பட்டது.
- *மலைநாட்டு மன்னன்* - தொடர்கதை
- *ஹலிமா அல்லது கற்பின் மாண்பு*
- *பெண் உள்ளம் அல்லது கணவனின் கொடுமை*
- *திரு நாகூர் அண்ணலின் திவ்ய மாண்பு* - வாழ்க்கை வரலாறு (1946)
- *காஜா ஹஸன் பசரீ (ரஹ்)* - முஸ்லிம் பெருமக்கள் வரலாறு
# உமாங்கு மக்கள்


**உமாங்கு** (*Hmong*) மக்கள் எனப்படுவோர் பெரும்பாலும் தெற்கு சீனா (குயிசூ, யுன்னான், சிச்சுவான், சோங்கிங், குவாங்சி), வியட்நாம், இலாவோசு, தாய்லாந்து, மியான்மர் ஆகிய நாடுகளில் வசிக்கும் ஆசிய இன மக்கள் ஆவர். இவர்கள் 2007 ஆம் ஆண்டு முதல் பிரதிநிதித்துவமற்ற நாடுகள் மற்றும் மக்கள் அமைப்பு (UNPO) என்ற அமைப்பின் பிரதிநிதிகளாக உள்ளனர். சீனாவில் இவர்கள் மியாவோ மக்களின் ஒரு உப குழுவினராக வகைப்படுத்தப்பட்டுள்ளனர்.  

1950களில் முதலாம் இந்தோசீனப் போர், 1970களில் வியட்நாம் போர்களின் போது, வடக்கு, தெற்கு வியட்நாம் மற்றும் கம்யூனிச பதெட் லாவோ படையினருக்கு எதிராகப் போரிடுவதற்காக பிரான்சும் ஐக்கிய அமெரிக்காவும் பல்லாயிரக்கணக்கான உமாங்கு மக்களைத் தமது படைகளில் சேர்த்துக் கொண்டனர். நடுவண் ஒற்று முகமையின் இந்த நடவடிக்கை இரகசியப் போர் என அழைக்கப்பட்டது. 1975 ஆம் ஆண்டில் பதெட் லாவோ படைகள் இலாவோசு நாட்டைக் கைப்பற்றியதை அடுத்து வஞ்சம் தீர்ப்பதற்காக உமாங்கு இனத்தவர்கள் ஏனைய லாவோ மக்களிடம் இருந்து வேறுபடுத்தப்பட்டார்கள். இதனை அடுத்து அவர்கள் பல்லாயிரக்கணக்கில் அரசியல் தஞ்சம் கோரி தாய்லாந்து சென்றார்கள். 1970களின் பிற்பகுதியில் இவர்களில் பெரும்பான்மையானோர் மேலை நாடுகளில், குறிப்பாக ஐக்கிய அமெரிக்கா, ஆஸ்திரேலியா, பிரான்ஸ், பிரெஞ்சு கினி, கனடா போன்ற நாடுகளில் குடியமர்த்தப்பட்டார்கள். மீதமிருந்தோரில் பலர் ஐநாவின் உதவித்திட்டத்துடன் லாவோசிற்குத் திரும்பினார்கள். கிட்டத்தட்ட 8,000 உமாங்கு மக்கள் இன்னமும் அகதிகளாக தாய்லாந்தில் தங்கியிருக்கிறார்கள்.  

## ஊடகக் காட்சியகம்
# ஆபிரிக்கான விக்கிப்பீடியா


**ஆபிரிக்கான விக்கிப்பீடியா**, விக்கிப்பீடிய கலைக் களஞ்சியத்தின் ஆபிரிக்கான மொழி பதிப்பு ஆகும்.நவம்பர் மாதம் 2001ல் இது தொடங்கப்பட்டது. சூன் மாதம் 2008ல் இதன் கட்டுரைகளின் எண்ணிக்கை பத்தாயிரத்தை தாண்டியது. கட்டுரைகளின் எண்ணிக்கை அடிப்படையில் எழுபத்தி எட்டாவது இடத்தில் இருக்கும் ஆபிரிக்கான விக்கியில் இன்று வரை மொத்தம் கட்டுரைகள் உள்ளன. ஆப்பிரிக்க மொழி விக்கிகளில் ஆபிரிக்கான விக்கி இரண்டாவது இடத்தில் உள்ளது.
# அல்பேனிய விக்கிப்பீடியா


**அல்பேனிய விக்கிப்பீடியா**, விக்கிப்பீடிய கலைக் களஞ்சியத்தின் அல்பேனிய மொழி பதிப்பு ஆகும்.அக்டோபர் மாதம் 2003ல் இது தொடங்கப்பட்டது. ஏப்ரல் மாதம் 2008ல் இதன் கட்டுரைகளின் எண்ணிக்கை இருபதாயிரத்தை தாண்டியது. கட்டுரைகளின் எண்ணிக்கை அடிப்படையில் அறுபதாவது இடத்தில் இருக்கும் அல்பேனிய விக்கியில் இன்று வரை மொத்தம் கட்டுரைகள் உள்ளன.  

## அடையாளச்சின்னம்
| 2004–2010 | } |
| --- | --- |
# விக்கிப்பீடியா:முதற்பக்கக் கட்டுரைகள்/டிசம்பர் 27, 2009

**தச்சால்** (*Dajjal*, அரபு:*المسيح الدجّال*, *மஸீஹ் தஜ்ஜால்*) அல்லது மசீக் தச்சால் என்பவன் உலக அழிவின் சமீபத்தில் வெளிப்படும் விசித்திர மனிதன் என்பது இசுலாமியர்களின் நம்பிக்கை ஆகும். உலக இறுதியின் பத்து அடையாளங்களின் தச்சாலின் வெளிப்பாடு இரண்டாவது மற்றும் மிக முக்கிய அடையாளம் ஆகும். இசுலாமிய நம்பிக்கைகளின் படி, பூமி தனது இறுதிநாளை நெருங்கும் நேரத்தில் தச்சால் நடு கிழக்கு ஆசியாவில் இருந்து வெளிப்படுவான். மெக்கா, மதினா, தூர் சீனா மலை மற்றும் அல் அக்சா மசூதி அகியவற்றை தவிர்த்து உலகின் அனைத்து பகுதிகளையும் தனது ஆட்சியின் கீழ் கொண்டு வருவான். பின்பு தானே கடவுள் எனவும் மக்கள் அனைவரும் தன்னையே வனங்க வேண்டும் எனவும் கட்டளையிடுவான். மாய மந்திர வித்தைகளை காட்டியும், இறந்த மனிதனை உயிர்ப்பத்தும் மக்களை தனது பக்கம் ஈர்ப்பான். பென்கள் மற்றும் இசுபகான் பகுதியை சேர்ந்த யூதர்களில் பெரும்பாலோனர் அவனை பின்பற்றுவார்கள். இறுதியில் சிரியாவில் இருந்து வெளிப்படும் நபி ஈசா (இயேசு) வினால் இசுரேலின் லூத்து என்னும் இடத்தில் வைத்து கொல்லப்படுவான்.  
---

**காற்றுச்சீரமைப்பி** (Air conditioner) என்பது வீட்டில் பயன்படும் கருவி, சாதனம் அல்லது இயந்திர நுட்பம் ஆகும். இது ஈரப்பதமகற்றியாகவும், ஒரு இடத்தில் இருக்கும் சூட்டை அப்புறப்படுத்தவும், அல்லது அந்த இடத்திற்கு சூட்டை அளிக்கும் வகையிலும் வடிவமைக்கப்பட்டுள்ளது. சாதாரணமான குளிர்ப்பதன சுழற்சியைப் பயன்படுத்தி இது குளிர்விக்கிறது. இதன் கட்டுமானம், ஒரு முழு அமைப்பான வெப்பமாக்கல் (heating), காற்றோட்டம் (ventilation) மற்றும் காற்றுச் சீரமைப்பு (air conditioning) என்பதைச் சுருக்கி "HVAC" என அழைக்கப்படுகிறது. ஒரு கட்டடத்தில் அல்லது ஒரு தானுந்தில் சூடான அல்லது குளிரான பருவநிலைக்கு ஏற்றவாறு இதத்தைத் தருவதே இதன் குறிக்கோளாகும்.
# ஒருபால் திருமணம்



**ஒருபால் திருமணம்** என்பது ஒருபாலருக்கிடையே நடைபெறும் திருமணம் ஆகும். ஆணுக்கும் ஆணுக்கும், அல்லது பெண்ணுக்கும் பெண்ணுக்கும் நடைபெறும் திருமணம் ஒருபால் திருமணம். ஒருபால் திருமணம் ஆணுக்கும் பெண்ணுக்கும் நடைபெறும் திருமணத்தைப் போன்று எல்லா நாடுகளிலும் ஏற்றுக் கொள்ளப்பட்டது அல்ல. முதன்முதலாக 2001 இல் நெதர்லாந்தில் ஒருபால் திருமணத்தை ஒப்புக்கொள்ளும் சட்டம் கொண்டுவரப்பட்டது. ஜூலை, 2016 நிலைப்படி, அர்கெந்தீனா, பெல்ஜியம், பிரேசில், கனடா, கொலம்பியா, டென்மார்க், பிரான்சு, ஐசுலாந்து, அயர்லாந்து, லக்சம்பர்க், மெக்சிக்கோ, நெதர்லாந்து, நியூசிலாந்து, நோர்வே, போர்த்துகல், தென்னாப்பிரிக்கா, எசுப்பானியா, சுவீடன், ஐக்கிய இராச்சியம் அமெரிக்க ஐக்கிய நாடு, உருகுவை ஆகிய நாடுகளில் ஒருபால் திருமணம் சட்டபூர்வமாக ஏற்றுக்கொள்ளப்பட்டுள்ளது. பல ஐரோப்பிய, தென் அமெரிக்க நாடுகளில் ஒருபால் கூட்டமைப்புகள் சட்ட முறையில் ஏற்றுக் கொள்ளப்படுகின்றன. 2016 ஆம் ஆண்டு நிலைப்படி ஆப்பிரிக்க நாடுகளில் ஒருபால் திருமணத்தைச் சட்டபூர்வமாக ஏற்றுக்கொண்டுள்ள ஒரே நாடு தென் ஆப்பிரிக்கா மட்டுமேயாகும். ஆசியாவில் எந்த நாட்டிலும் இத்திருமணம் ஏற்றுக்கொள்ளப்படவில்லை. ஆனால் இசுரேல் மட்டும் வெளிநாடுகளில் நடைற்ற ஒருபால் திருமணத்தை ஏற்றுக் கொள்கிறது.  
பல மத்திய கிழக்கு, ஆபிரிக்க நாடுகளில் இது சட்டத்துக்கு எதிரானது. இவற்றில் பல நாடுகள் ஒருபால் திருமணத்துக்கு தடை விதித்துள்ளன. சில நாடுகள் இத்திருமணத்திற்கு ஆயுள் தண்டனை அல்லது மரண தண்டனை விதித்துள்ளன.  

ஒவ்வொரு முறை அமெரிக்க அதிபர் தேர்தல் நடைபெறும்போதும் ஒரு பால் ஈடுபாடுள்ளோர் விஷயத்தில் ஆதரவா, எதிர்ப்பா என்னும் கேள்வி எழுந்துவிடுகிறது. இதற்குப் பதில் அளிப்பதே பெரும் பிரச்னையாகப் போய்விடுகிறது. மாறிவரும் இன்றைய சமூகத்தில் மனிதனின் தேவைகளும் சவால்களும்கூட பெரிதும் மாற்றம் கண்டுள்ளன. இந்தத் தேவைகளைப் பூர்த்தி செய்ய அரசியல்வாதிகள் அவ்வப்போது சில முயற்சிகள் மேற்கொள்கிறார்கள். மக்களின் ஆதரவைப் பெறுவது, தங்கள் அரசியல் செல்வாக்கை உயர்த்திக்கொள்வது என்று இதற்குப் பல உள்நோக்கங்கள் இருக்கும்.
# வார்ப்புரு:World homosexuality laws map

(USA) effective 1 January 2010  

<sup></sup>  
<div align=>Google Map</div>  
<div align=></div>  
]]<noinclude>  

## Purpose
- To allow 1-step changes to map legend, across all English Wikipedia articles this template is used on
## Usage
- To add the world homosexuality laws map with legend to an article, add the following code:
  - 
    - **' and **size=''' are both optional. If not used, image will default to -justification and image size.
- Changes to this template may not show up immediately in various articles due to server caching. You can bypass this by purging the server cache while on an article page. For quick access to purging functions, activate the *UTC live clock* or *Purge tab* gadgets in your preferences.
# கவுதம் கம்பீர்


**கவுதம் கம்பீர்** **(*Gautam Gambhir***, பிறப்பு: அக்டோபர் 14, 1981) என்பவர் இந்தியத் துடுப்பாட்ட அணி வீரர் ஆவார். இவர் இந்திய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய அனைத்து வடிவங்களிலும் விளையாடியுள்ளார். இவர் இடது கை மட்டையாளர் ஆவார். துவக்க வீரராக களம் இறங்கி வருகிறார். உள்ளூர்ப் போட்டிகளில் புது தில்லி அணிக்காக விளையாடி வருகிறார். இந்தியன் பிரீமியர் லீக் போட்டிகளில் 2017 ஆம் ஆண்டு வரை கொல்கத்தா நைட் ரைடர்ஸ் அணித் தலைவராக விளையாடி வந்தார். ஆனால் 2018 இந்தியன் பிரீமியர் லீக் தொடரில் டெல்லி டேர்டெவில்ஸ் அணித் தலைவராக விளையாடுகிறார் பிராட்மன் ஒருவர் மட்டுமே அடுத்தடுத்து ஆறு டெஸ்ட் போட்டிகளில் (ஆறு) சதங்களை எடுத்த பெருமைக்குரியவர். தொடர்ச்சியாக நான்கு தேர்வுத் துடுப்பாட்டத் தொடர்களில் 300 ஓட்டங்களுக்கு மேல் எடுத்த முதல் இந்திய வீரர் எனும் சாதனையைப் படைத்தார். ஏப்ரல் ,2018 அன்றைய நிலவரப்படி பன்னாட்டு இருபது20 போட்டிகளில் அதிக ஓட்டங்கள் எடுத்த இந்திய வீரர் எனும் சாதனையைப் படைத்தார். இவரின் தலைமையிலான கொல்கத்தா நைட் ரைடர்ஸ் அணி 2012 மற்றும் 2014 ஆம் ஆண்டுகளில் இந்தியன் பிரீமியர் லீக் கோப்பையை வென்றது. 2009 ஆம் ஆண்டில் பன்னாட்டுத் துடுப்பாட்ட அவையின் தேர்வுத் துடுப்பாட்ட மட்டையாளர் தரவரிசையில் முதலிடம் பெற்றார். இதே ஆண்டில் ஆண்டின் சிறந்த வீரர் விருதினைப் பெற்றார்.  

## ஆரம்பகால வாழ்க்கை
கம்பீர் அக்டோபர் 14, 1981 இல் புது தில்லியில் பிறந்தார். இவரின் தந்தை தீபக் கம்பீர், துணி தொழில் முனைவோர் ஆவார். தாய் சீமா கம்பீர் குடும்பத் தலைவியாக உள்ளார். இவருக்கு எக்தா எனும் தங்கை உள்ளார். இவர் பிறந்த 18 நாட்களில் இவரை இவர்களின் தாத்தா- பாட்டி தத்தெடுத்தனர். கம்பீர் 10 ஆவது வயது முதல் துடுப்பாட்டம் விளையாடி வருகிறார்.  

## சாதனைகள்
2008 ஆம் ஆண்டில் ஒருநாள் பன்னாட்டுத் துடுப்பாட்டத்தில் அதிக ஓட்டங்கள் எடுத்த இந்திய வீரர் எனும் சதனையைப் படைத்தார். இதே ஆண்டில் ஒருநாள் பன்னாட்டுத் துடுப்பாட்டப் போட்டிகளில்  

அதிக நூறு (துடுப்பாட்டம்) எடுத்த இந்திய வீரரானார். 2009 ஆம் ஆண்டில் தேர்வுத் துடுப்பாட்டப் போட்டிகளில் அதிக நூறு அடித்த இந்திய வீரரானார்.
# சாவோ சாவோ


**சாவோ சாவோ** (*Cao Cao*, சீனம்:曹操; 155 – மார்ச் 15, 220) என்பவன் கீழைத்தேய ஹான் அரச வம்சத்தின் கடைசி மன்னனும், போர்ப்பிரபுவும் ஆவான். சீனாவின் ஹான் வம்சத்தின் இறுதிப்பகுதியில் இவன் பெரும் புகழடைந்திருந்தவன். மூன்று இராச்சியங்கள் என அழைக்கப்படும் சீனாவின் ஆட்சிப் பகுதியில் முக்கிய மன்னனாகக் கருதப்பட்டவ இவன் சாவோ வெய் என்ற தனி மாநிலத்தை உருவாக்குவதற்கு காரணியாக இருந்து அதற்கு தன்னையே சக்கரவர்த்தியாக அறிவித்தான். சாவொ பொதுவாக கொடுங்கோலனாக வர்ணிக்கப்பட்டாலும், மிகவும் திறமை மிக்க ஆட்சியாளனாக இருந்தான். கவிதைகள் இயற்றுவதிலும், தற்காப்புக் கலைகள்யிலும் திறமையுடையவன். அத்துடன் போர்க் கலை பற்றி பல நூல்களையும் எழுதியுள்ளான்.  

## சாவோ சாவோவின் கல்லறை கண்டுபிடிப்பு
டிசம்பர் 2009 இல் சாவோவின் கல்லறை மத்திய சீனாவின் எனான் மாகாணத்தில் ஆன்யாங் என்ற பழம்பெரும் தலைநகரத்திற்குக் கிட்டவாக சிகாசூ என்ற கிராமத்தில் தொல்லியலாளர்களால் கண்டுபிடிக்கப்பட்டது. 740-சதுர மீ பரப்புடைய இந்தக் கல்லறை சாவோவினுடையதென்று அடையாளம் காணப்பட்டுள்ளது. இதனை உறுதிப்படுத்தும் கல்லோவியங்கள் பலவும் அங்கு கண்டுபிடிக்கப்பட்டன. கல்லறையில் மூன்று மனிதர்களின் உடல்கள் உள்ளன. 60 அகவை மதிப்புடைய ஆண், 50 மற்றும் 25 அகவை மதிப்புடைய இரு பெண்களுடைய உடல்கள் அங்கு காணப்பட்டுள்ளன. இவை சாவோ மற்றும் அவனது அரசி, தாதி ஆகியோருடையது எனத் தெரிவிக்கப்படுகிறது.
# பியூட்டி அண்ட் த கீக்



***பியூட்டி அண்ட் தி கீக்*** (*Beauty and the Geek*) என்பது ஒரு அமெரிக்க உண்மைநிலை தொலைக்காட்சித் தொடராகும். இது "இறுதியான சமூக பரிசோதனை" என்று விளம்பரப்படுத்தப்பட்டு ஜூன் 1, 2005 அன்று *தி டபிள்யுபி* என்ற தொலைக்காட்சியில் ஒளிபரப்பப்பட்டது. *பிரையன் சுமித்*, *லிசா சிங்கர் ஹசி*, *மேட் ஜாக்சன்* மற்றும் *ஹால் கிரான்ட்* ஆகியோர் இந்நிகழ்ச்சியினை இயக்கியிருந்தனர். ஆஷ்டன் குட்சர், *ஜேசன் கோல்ட்பர்க்* மற்றும் *ஜே.டி. ரோத்* ஆகியோர் இந்நிகழ்ச்சியின் தயாரிப்பாளர்களாக இருந்தனர். இந்த நிகழ்ச்சியின் தலைப்பு பிரெஞ்சு புதின எழுத்தாளர் *கேப்ரியல்-சுசான் பார்போட் டி வில்லெனுவ்* எழுதிய *பியூட்டி அண்ட் தி பீஸ்ட்* என்ற விசித்திரக் கதையின் பகடி. இது *பாக்ஸ் டெலிவிஷன் ஸ்டுடியோ*வின் துணைப்பிரிவான *பாக்ஸ் 21* தயாரித்த முதல் நிகழ்ச்சியாகும். இந்நிகழ்ச்சி தொடர்ச்சியாக ஆறு பருவம் வரை நீண்டது.  

## போட்டியாளர்கள்
இந்நிகழ்ச்சியில் "அழகானவர்கள்" உள்ள ஒரு குழுவும் (தமது அழகான தோற்றத்தில் அதீத நம்பிக்கையுள்ள இளம் பெண்கள்) "அழகற்றவர்கள்" உள்ள ஒரு குழுவும் (சமூகத்தின் சூட்சும புத்தி அல்லது தமது தோற்றத்தைவிட அறிவைவே முதன்மையாக நம்புகின்ற இளம் ஆண்கள்) இடம் பெற்றனர். இறுதியில் தங்களுக்கு வழங்கப்பட்ட சவால்களில் வெற்றிபெற்றவர்களுக்கு $250,000 பரிசை வெல்லும் வாய்ப்ப்பு வழங்கப்பட்டது.  

ஒரு போட்டியாக இருந்தாலும், இந்த நிகழ்ச்சி ஒரு சமூக பரிசோதனையாகவும் கருதப்பட்டது. இதில் ஒவ்வொரு போட்டியாளரும் பொதுவாக தனது சக போட்டியாளரிடமிருந்து கற்றுக்கொள்கிறார்கள். போட்டியின் போது, போட்டியாளர்கள் ஒரு மாளிகையில் தங்கி தங்களுக்கு வழங்கப்படும் தொடர்ச்சியான சவால்களில் பங்கு கொண்டனர். அழகிகள் அறிவுசார் சவால்களிலும், அழகற்றவர்கள் சமூகத் திறன் சம்பந்தப்பட்ட சவால்களிலும் போட்டியிட்டார்கள். போட்டி நடைபெறும் காலகட்டத்தில் ஒவ்வொரு அழகான பெண்ணும் ஒரு அழகற்ற ஆணுடன் ஓர் அறையில் ஒன்றாக வாழ்கிறாள்.  

## இறுதி நிகழ்ச்சி
ஐந்தாவது பருவத்துக்குப் பிறகு, நிகழ்ச்சியில் புதிய ஆர்வத்தைத் தூண்டுவதற்காகவும், வடிவமைப்பில் புதுமையான திருப்பங்களைச் சேர்ப்பதற்காகவும் நிகழ்ச்சி காலவரையின்றி நிறுத்தப்பட்டது. அக்டோபர் 2008 இல், ஆறாவது பருவத்திற்கான நடிகர் தேர்வு தொடங்கியது. நிகழ்ச்சி எம்டிவி என்ற தொலைக்காட்சியில் ஒளிபரப்ப திட்டமிடப்பட்டது. இதில் ஒருசில பிரபலங்கள் அழகிகளாக நடிக்க இருந்தனர். இருப்பினும், ஆறாவது பருவம் ஒருபோதும் நிறைவேறவில்லை.
# சென்னை சங்கமம்



**சென்னை சங்கமம்** சென்னை நகரில் ஆண்டுதோறும் நடத்தப்படும் மிகப்பெரிய திறந்தவெளி தமிழ் பண்பாடு மற்றும் கலைநிகழ்ச்சியாகும். இதனை தமிழ் மையம் மற்றும் தமிழக அரசின் பண்பாடு மற்றும் சுற்றுலாத் துறை பழம்பெரும் நாட்டுக் கலைகளை வளர்த்தெடுக்கவும் கலைஞர்களுக்கு உற்சாகமூட்டவும் நடத்துகின்றன. . தமிழரின் அறுவடைத் திருவிழா மற்றும் புத்தாண்டான பொங்கல் திருவிழாவினை ஒட்டி ஓரிரு வார காலத்திற்கு இது நடத்தப்படுகிறது. இதன் அமைப்பாளர்களின் கூற்றுப்படி இதுவே இந்தியாவில் நிகழும் நீண்ட மற்றும் பெரிய திறந்தவெளி கலைவிழாவாகும்..  

## வரலாறு
பொங்கல் திருவிழாவினையொட்டி ஒரு கலைவிழா மூலம் தமிழ்நாட்டுப் பண்பாடு மற்றும் பழங்கலைகளை வெளியுலகினிற்கு வெளிச்சமிட்டுக் காட்டிடும் எண்ணம் மாநிலங்களவை உறுப்பினரும் தமிழ்நாடு முதலமைச்சர் மு. கருணாநிதியின் மகளுமான கனிமொழி மற்றும் தமிழ் மையம் அமைப்பின் நிறுவனர் பாதிரியார் செகத் காசுபர் ராசு ஆகியோருக்கு செப்டம்பர் 2006இல் தோன்றியது.. அந்த எண்ணத்தின் செயற்பாடாக தமிழக அரசின் புரவணைப்பில் 2007ஆம் ஆண்டு இந்த விழா தொடங்கப்பட்டது.  

இதன் நான்காவது நிகழ்வு 2010ஆம் ஆண்டு சனவரி 10 முதல் சனவரி 16 வரை நடைபெற்றது.  

சென்னை சங்கமம் நிகழ்ச்சியின் ஐந்தாவது தொகுப்பு சனவரி 12 முதல் நடைபெறும்.  

## விழா விவரணம்
சென்னையின் பல்வேறு பகுதிகளில் - கடற்கரை, பூங்காக்கள், மாநகராட்சி மைதானங்கள், கல்லூரி/பள்ளி மைதானங்கள், வணிக வளாகங்கள் - கலைஞர்கள் தங்கள் நாட்டுக் கலைத்திறன்களை வெளிப்படுத்துவர். இவ்வாறு பொதுவிடங்களில் நடத்தும் எண்ணம் பெங்களூரு ஹப்பா கொண்டாட்டங்களைக் கண்டு எழுந்தது. . இவ்விழாவில் நாட்டுப்புற பாடல்கள், நடனங்கள், தற்காப்பு கலைகள், கூத்து என தமிழர் கலைகள் இடம்பெறுவதோடு 2008ஆம் ஆண்டின் இரண்டாவது நிகழ்விலிருந்து தமிழ்நாட்டு பல்வகை உணவு முறைகளும் காட்சிப்படுத்தப்படுகின்றன. 4000 கலைநிகழ்ச்சிகள் நடக்கும் இவ்விழாவில் ஆண்டுதோறும் 2000 கலைஞர்கள் பங்கேற்கிறார்கள்..
# அரபு விக்கிப்பீடியா


**அரபு விக்கிப்பீடியா**, விக்கிப்பீடிய கலைக் களஞ்சியத்தின் அரபு மொழி பதிப்பு ஆகும். 2003 சூலை மாதத்தில் இது தொடங்கப்பட்டது. மே மாதம் 2009ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபத்தி ஐந்தாவது இடத்தில் இருக்கும் அரபு விக்கியில் இன்று வரை மொத்தம் கட்டுரைகள் உள்ளன. செமிடிக் மொழி விக்கிகளில் ஒரு இலட்சம் கட்டுரைகளை தாண்டிய முதல் விக்கி, அரபு விக்கிப்பீடியா ஆகும். இருப்பினும் எவ்விதமான காரனங்களும் இன்றி சிரிய அரசு 2008 ஏப்ரல் 30 முதல் அரபு விக்கியை தடைசெய்துள்ளது. மற்ற மொழி விக்கிப்பீடியாக்களுக்கு எந்த தடையும் இல்லை எனிலும், விக்கிமீடியாவின் மீதான தடையின் காரணமாக அவற்றிளும் புகைப்படங்கலை பார்ப்பதில் சிரமம் உள்ளது.  

## அடையாளச்சின்னம்
| 2003–2010 | } |
| --- | --- |
# ஆசுத்திரிய விக்கிப்பீடியா


**ஆசுத்திரிய விக்கிப்பீடியா**, விக்கிப்பீடிய கலைக் களஞ்சியத்தின் ஆசுத்திரிய மொழி பதிப்பு ஆகும்.சூலை மாதம் 2004ல் இது தொடங்கப்பட்டது. நவம்பர் மாதம் 2007ல் இதன் கட்டுரைகளின் எண்ணிக்கை பத்தாயிரத்தை தாண்டியது. கட்டுரைகளின் எண்ணிக்கை அடிப்படையில் எண்பத்தி இரண்டாவது இடத்தில் இருக்கும் ஆசுத்திரிய விக்கியில் இன்று வரை மொத்தம் கட்டுரைகள் உள்ளன.  

## அடையாளச்சின்னம்
| 2006–2010 | 2010–2014 | } |
| --- | --- | --- |
# வங்காள விக்கிப்பீடியா


**வங்காள விக்கிப்பீடியா**, விக்கிப்பீடிய கலைக் களஞ்சியத்தின் வங்காள மொழிப் பதிப்பு ஆகும். சூன் மாதம் 2008ல் இதன் கட்டுரைகளின் எண்ணிக்கை இருபதாயிரத்தை தாண்டியது. கட்டுரைகளின் எண்ணிக்கை அடிப்படையில் அறுபத்தி ஏழாவது இடத்தில் இருக்கும் வங்காள விக்கியில் இன்று வரை (2016 செப்டம்பர் 28 வரை) மொத்தம் 44431 கட்டுரைகள் உள்ளன. இந்திய மொழி விக்கிகளில் இது நான்காவது இடத்தில் உள்ளது.  

## பயனர்களும் தொகுப்பாளர்களும்

<>  
**'''வங்காள விக்கிபீடியா புள்ளிவிவரம்'''**

| பயனர் எண்ணிக்கை | கட்டுரை எண்ணிக்கை | கோப்பு எண்ணிக்கை | ஆட்சியர் எண்ணிக்கை |
| --- | --- | --- | --- |
| } |  |  |  |
</>  

## அடையாளச்சின்னம்
| 2005–2010 | } |
| --- | --- |
# காட்டலான் விக்கிப்பீடியா


**காட்டலான் விக்கிப்பீடியா**, விக்கிப்பீடிய கலைக் களஞ்சியத்தின் காட்டலான் மொழி பதிப்பு ஆகும். 2001 மார்ச் மாதத்தில் இது தொடங்கப்பட்டது. செப்டம்பர் மாதம் 2009ல் இதன் கட்டுரைகளின் எண்ணிக்கை இரண்டு இலட்சத்தை தாண்டியது. கட்டுரைகளின் எண்ணிக்கை அடிப்படையில் பதினைந்தாவது இடத்தில் இருக்கும் காட்டலான் விக்கியில் இன்று வரை மொத்தம் கட்டுரைகள் உள்ளன. மார்ச் 17, 2001ல் பதியப்பட்ட எண்சட்டம் (*அபக்கசு*) பற்றிய இதன் முதல் கட்டுரையே, ஆங்கிலம் அல்லாத பிற மொழியில் பதியப்பட்ட முதல் விக்கிப்பீடிய கட்டுரை ஆகும்.  

## அடையாளச்சின்னம்
| 2003–2010 | } |
| --- | --- |
# சீன விக்கிப்பீடியா


**சீன விக்கிப்பீடியா**, விக்கிப்பீடிய கலைக் களஞ்சியத்தின் சீன மொழி பதிப்பு ஆகும். இது 2002 அக்டோபர் மாதம் தொடங்கிய சீன விக்கிப்பீடியா திசம்பர் 14, 2014ல் எட்டு இலட்சம் கட்டுரைகளைக் கொண்டிருந்தது. உலக மொழி விக்கிப்பீடியாக்களில் கட்டுரைகளின் எண்ணிக்கை அடிப்படையில் பதினைந்தாவது இடத்தில் இருக்கிறது. தைவான் விடுதலை, தியான்மென் சதுக்க எதிர்ப்பு போராட்டம், பலூன் காங் நம்பிக்கை போன்ற சில கட்டுரைகளை காரணம் காட்டி சீன விக்கிப்பீடியாவை சீன குடியரசு மூன்று முறை தடை செய்துள்ளது.  

## அடையாளச்சின்னம்
| 2003–2010 | } |
| --- | --- |
# குரோசிய விக்கிப்பீடியா


**குரோசிய விக்கிப்பீடியா** (*Croatian Wikipedia*) விக்கிப்பீடியக் கலைக் களஞ்சியத்தின் குரோசிய மொழி பதிப்பாகும். 2003 பெப்ரவரி மாதத்தில் இது தொடங்கப்பட்டது. அக்டோபர் மாதம் 2009இல் இதன் கட்டுரைகளின் எண்ணிக்கை எழுபது ஆயிரத்தை தாண்டியது. கட்டுரைகளின் எண்ணிக்கை அடிப்படையில் முப்பத்தி ஐந்தாவது இடத்தில் இருக்கும் குரோசிய விக்கியில் இன்று வரை மொத்தம் கட்டுரைகள் உள்ளன.  

## அடையாளச்சின்னம்
| 2003–2010 | } |
| --- | --- |
# செக் விக்கிப்பீடியா


**செக் விக்கிப்பீடியா**, விக்கிப்பீடிய கலைக் களஞ்சியத்தின் செக் மொழி பதிப்பு ஆகும். 2002 மே மாதத்தில் இது தொடங்கப்பட்டது. சூன் மாதம் 2008ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் பதினெட்டாவது இடத்தில் இருக்கும் செக் விக்கியில் இன்று வரை மொத்தம் கட்டுரைகள் உள்ளன.
# டேனிய விக்கிப்பீடியா


**டேனிய விக்கிப்பீடியா**, விக்கிப்பீடிய கலைக் களஞ்சியத்தின் டேனிய மொழி பதிப்பு ஆகும். 2002 பெப்ரவரி மாதத்தில் இது தொடங்கப்பட்டது. திசம்பர் மாதம் 2008ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபத்தி மூன்றாவது இடத்தில் இருக்கும் டேனிய விக்கியில் இன்று வரை மொத்தம் கட்டுரைகள் உள்ளன. டேனிய விக்கிப்பீடியா, நார்வேயன் மற்றும் சுவீடிய விக்கிப்பீடியாக்களுடன் கொள்கை சார் உடன்படிக்கைகளை கொண்டுள்ளது. இதன் மூலம் மூன்று மொழிகளின் முதற் பக்க கட்டுரைகளும், அந்தந்த மொழிகளிலேயே மூன்று மொழி விக்கியின் முதல் பக்கத்தில் காட்சிப்படுத்தப்படுகின்றன.  

## அடையாளச்சின்னம்
| 2003–2010 | } |
| --- | --- |
# டச்சு விக்கிப்பீடியா


**டச்சு விக்கிப்பீடியா** (*Dutch Wikipedia*) என்பது விக்கிப்பீடிய கலைக் களஞ்சியத்தின் டச்சு மொழிப் பதிப்பு ஆகும். 2001 சூனில் இது தொடங்கப்பட்டது. நவம்பர் மாதம் 2008ல் இதன் கட்டுரைகளின் எண்ணிக்கை ஐந்து இலட்சத்தை தாண்டியது. டிசம்பர் 17, 2011ல் இதன் கட்டுரைகளின் எண்ணிக்கை ஒரு மில்லியனைத் எட்டியது.  
கட்டுரைகளின் எண்ணிக்கை அடிப்படையில் நான்காவது இடத்தில் இருக்கும் டச்சு விக்கியில் ஆகத்து 20,2012 வரை மொத்தம் 1,071,718 கட்டுரைகள் உள்ளன. 2006ல் நடத்தப்பட்ட ஒரு ஆய்வு, கூகிள் மற்றும் சிமெயிலுக்கு அடுத்தப்படியாக மூன்றாவது சிறந்த டச்சு மொழி வலைதளமாக டச்சு விக்கிப்பீடியாவை தெரிவு செய்தது.
# எகிப்திய அரபு விக்கிப்பீடியா


**எகிப்திய அரபு விக்கிப்பீடியா**, விக்கிப்பீடிய கலைக் களஞ்சியத்தின் எகிப்திய அரபு மொழி பதிப்பு ஆகும். ஏப்ரல் 2008ல் இது தொடங்கப்பட்டது. மார்ச் மாதம் 2009ல் இதன் கட்டுரைகளின் எண்ணிக்கை இரண்டாயிரத்தை தாண்டியது. கட்டுரைகளின் எண்ணிக்கை அடிப்படையில் நூற்றி இருபதாவது இடத்தில் இருக்கும் எகிப்திய அரபு விக்கியில் இன்று வரை மொத்தம் கட்டுரைகள் உள்ளன. பிரதான அரபு விக்கிப்பீடியாவில் எகிப்தியர்களே அதிகம் பங்களித்து வந்த நிலையில், தனி எகிப்திய விக்கிப்பீடியா பாமர எகிப்தியர்களையும் ஈர்க்கும் என்ற கருத்தின் அடிப்படையில் இது தொடங்கப்பட்டது.  

## அடையாளச்சின்னம்
| 2009–2010 | } |
| --- | --- |
# ஆங்கில விக்கிப்பீடியா


**ஆங்கில விக்கிப்பீடியா** (*English Wikipedia*) விக்கிப்பீடிய கலைக் களஞ்சியத்தின் ஆங்கில மொழி பதிப்பு ஆகும். 2001 சனவரி 15ல் தொடங்கப்பட்ட இதுவே விக்கியின் முதல் பதிப்பாகும். சூலை 13, 2012ல் இதன் கட்டுரைகளின் எண்ணிக்கை நான்கு மில்லியனை எட்டியது. கட்டுரைகளின் எண்ணிக்கை அடிப்படையில் முதலாவது இடத்தில் இருக்கும் ஆங்கில விக்கியில் சூலை 1, 2013 வரை மொத்தம் 4,270,496 கட்டுரைகள் இடம்பெற்றிருந்தன. இந்த எண்ணிக்கை, இரண்டாவதாக இருக்கும் செருமன் விக்கிப்பீடியாவை விட மூன்று மடங்கு அதிகம்.  

## அடையாளச்சின்னம்
| 2001 | 2001–2003 | 2003–2010 | } |
| --- | --- | --- | --- |
# எசுத்தோனிய விக்கிப்பீடியா


**எசுத்தோனிய விக்கிப்பீடியா**, விக்கிப்பீடிய கலைக் களஞ்சியத்தின் எசுத்தோனிய மொழி பதிப்பு ஆகும்.2004 சூலை மாதத்தில் இது தொடங்கப்பட்டது. திசம்பர் மாதம் 2009ல் இதன் கட்டுரைகளின் எண்ணிக்கை எழுபது ஆயிரத்தை தாண்டியது. கட்டுரைகளின் எண்ணிக்கை அடிப்படையில் முப்பத்தி ஆறாவது இடத்தில் இருக்கும் எசுத்தோனிய விக்கியில் இன்று வரை மொத்தம் கட்டுரைகள் உள்ளன.  

## அடையாளச்சின்னம்
| 2005–2010 | } |
| --- | --- |
# எசுபிராண்டோ விக்கிப்பீடியா


**எசுபிராண்டோ விக்கிப்பீடியா**, விக்கிப்பீடிய கலைக் களஞ்சியத்தின் எசுபிராண்டோ மொழி பதிப்பு ஆகும். 2001 திசம்பரில் இது தொடங்கப்பட்டது. சூன் மாதம் 2008ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபத்தி இரண்டாவது இடத்தில் இருக்கும் எசுபிராண்டோ விக்கியில் இன்று வரை மொத்தம் கட்டுரைகள் உள்ளன. கட்டமைக்கப்பட்ட மொழிகளிலேயே அதிக எண்ணிக்கையிலான கட்டுரைகளை கொண்டுள்ளது எசுபிராண்டோ விக்கியே ஆகும்.
# பின்னிய விக்கிப்பீடியா


**பின்னிய விக்கிப்பீடியா**, விக்கிப்பீடிய கலைக் களஞ்சியத்தின் பின்னிய மொழி பதிப்பு ஆகும். 2002 பெப்ரவரியில் இது தொடங்கப்பட்டது. எப்ரல் மாதம் 2009ல் இதன் கட்டுரைகளின் எண்ணிக்கை இரண்டு இலட்சத்தை தாண்டியது. கட்டுரைகளின் எண்ணிக்கை அடிப்படையில் பதினான்காவது இடத்தில் இருக்கும் பின்னிய விக்கியில் இன்று வரை மொத்தம் கட்டுரைகள் உள்ளன. பின்னிய மொழியை தாய்மொழியாக கொண்டவர்களின் எண்ணிக்கை குறைவாக உள்ளதும், அவர்களில் பெரும்பாலானவர்கள் ஆங்கில விக்கியிலேயே பங்களிப்பதாலும், பின்னிய விக்கிப்பீடியா பின் தங்கிய நிலையில் உள்ளதாக இதன் நிருவாகிகள் குறைபட்டுள்ளனர்.  

## அடையாளச்சின்னம்
| 2003–2010 | } |
| --- | --- |
# ஊன்று மரையாணி


**ஊன்று மரையாணி** (anchor bolt) என்பது ஒரு கட்டிடத்தின் அல்லது அமைப்பின் காங்கிறீற்றுப் பகுதியுள் அல்லது கற்கட்டுப் பகுதியுள் தலைப்பகுதி இருக்க, புரியைக் கொண்ட மறுமுனை வெளியே துருத்திக்கொண்டு இருக்கும் படி அமைக்கப்படும் ஒரு உலோக ஆணி ஆகும். இது ஒரு அமைப்புடன் வேறொரு அமைப்பையோ, இயந்திரங்களையோ, வேறு இது போன்றவைகளையோ இணைப்பதற்குப் பயன்படுகின்றது. ஊன்று மரையாணிகளில் பலவகைகள் உள்ளன. இவற்றுட் பல உற்பத்தி நிறுவனங்களின் தனியுரிமையுடன் கூடிய வடிவமைப்புக் கொண்டவை. பொதுவாக இவை அனைத்துமே புரி வெட்டப்பட்ட ஒரு முனையைக் கொண்டவை. இம்முனையில் சுரைகள் மூலம் வேறு பகுதிகளைப் பொருத்த முடியும். ஊன்று மரையாணிகள், பொதுவான கட்டிடங்கள், அணைகள், பல்வேறு பெருவகைக் கட்டுமானங்கள் போன்ற எல்லா வகைக் கட்டுமான வேலைகளிலும் பரவலாகப் பயன்படுகின்றன.  

எளிமையான ஊன்று மரையாணிகள் காங்கிறீற்று வார்க்கும்போது வைக்கப்படுவனவாகும். அருகில் உள்ள படத்தில் இருப்பது போல், பெரும்பாலான ஊன்று மரையாணிகள் அறுகோண வடிவான தலையுடன் கூடிய புரியாணிகள் ஆகும். தலைப்பகுதி, காங்கிறீட்டு வார்க்கும்போதே வேண்டிய இடத்தில் வைத்துக் கட்டப்படுகின்றது. வேறு வடிவமைப்புக்களும் உள்ளன. சில வடிவமைப்புக்களில் தலைக்குப் பதிலாக அம்முனை முனை வளைந்து இருக்கும். வார்க்கும்போது வைக்கப்படும் ஊன்று மரையாணிகளே மிகவும் வலுவானவை. ஆனால், வார்க்கும்போது இவற்றைச் சரியான இடத்தில் வைப்பது இலகுவானதல்ல. அதனால், பாரமான இயந்திரங்களை காங்கிறீற்றுத் தளங்களில் பொருத்துவது போன்ற வேலைகளுக்கே பெரும்பாலும் இம்முறை பயன்படுகின்றது. தற்காலத்தில், வார்க்கும்போது ஆணிகளைப் பொருத்த உதவுவதற்காகப் பல வகையான சாதனங்கள் புழக்கத்தில் உள்ளன. இவை பெரும்பாலும் கூட்டு நெகிழிகளினால் செய்யப்பட்டவை.  

காங்கிறீட்டு இறுகிய பின்னர் பொருத்துவதற்கு இரண்டு வகையான ஊன்று மரையாணிகள் உள்ளன. இவை பொறிமுறை ஊன்று மரையாணிகள், வேதிமுறை ஊன்று மரையாணிகள் என்பனவாகும். இவற்றுள் வேதிமுறை ஊன்று மரையாணிகள் கூடிய வலுவானவை. எனினும், இவற்றைப் பொருத்துவதில் கூடிய கவனம் தேவை. பிசின் ஊன்று மரையாணிகள் எனவும் அழைக்கப்படும் வேதிமுறை மரையாணிகளில் பெரும்பாலும் இப்பாக்சிப் பிசின்கள் பயன்படுகின்றன.
# இப்பாக்சி

**இப்பாக்சி** அல்லது **எப்பாக்சி** என்பது ஒரு வெப்பமிறுக்குப் பல்பகுதியம் ஆகும். இது ஒரு இப்பாக்சைடுப் பிசின் பாலியமைன் வன்மையாக்கியுடன் தாக்கமுறுவதன் விளைவாக உருவாகின்றது. இப்பாக்சி பல்வேறு வகையான பயன்பாடுகளைக் கொண்டது. இழை வலுவூட்டிய நெகிழிப் பொருட்கள், பொதுத் தேவைகளுக்கான ஒட்டும் பொருட்கள் போன்ற பல பொருட்களின் உற்பத்தியில் இது பயன்படுகின்றது.  

## வேதியியல்

இப்பாக்சி இரண்டு வேதிச் சேர்வைகளால் ஆன ஒரு இணைப்பல்பகுதியம். இவற்றுள் ஒன்று "பிசின்" எனவும் மற்றது "வன்மையாக்கி" எனவும் குறிக்கப்படுகின்றன. பிசின் ஒரு ஒருபகுதியத்தையோ இரு முனைகளிலும் இப்பாக்சைடுத் தொகுதியோடு கூடிய குறுகிய சங்கிலி கொண்ட பல்பகுதியத்தையோ கொண்டிருக்கும். மிகப் பொதுவான இப்பாக்சிப் பிசின்கள் எப்பிக்குளோரோவைதரின், பைஸ்பீனோல்-ஏ ஆகிவற்றைத் தாக்கமுறச் செய்வதன் மூலம் பெறப்படுகின்றன. வன்மையாக்கிகள், டிரைஎத்திலீன்டெட்ராமைன் போன்ற பாலியமைன் ஒருபகுதியங்களைக் கொண்டிருக்கும். இச் சேர்வைகளைக் கலக்கும்போது இரண்டும் தாக்கமுற்று இணைவலுப்பிணைப்பை உருவாக்குகின்றன. ஒவ்வொரு NH கூட்டமும் ஒரு இப்பாக்சைடுக் கூட்டத்துடன் தாக்கமுற்று உருவாகும் பல்பகுதியம் பெருமளவு குறுக்குப்பிணைப்புகளைக் கொண்டிருப்பதனால் அது உறுதியானதாகவும், வலுவானதாகவும் அமைகின்றது.  

## வெளியிணைப்புகள்
- எப்பாக்சியினால் ஏற்படும் உடல்நலத் தீங்குகள் (கலிபோர்னிய உடல்நலச் சேவைத்துறை)
- எப்பாக்சியின் வேதியியல்,
# வார்ப்புரு:Infobox file format

|sizedefault=}}  
| caption1 = }}  
| image2 =  
| caption2 = }  
| labelstyle = padding:0.2em 0;line-height:1.2em; padding-:0.65em;  
| datastyle = line-height:1.35em;  

| label4 = கோப்பு நீட்சி  
| data4 = | |<code>}}</code>}} }}  
| label5 = அஞ்சல் நீட்சி  
| data5 =  
| label6 = வகைக்குறியீடு  
| data6 = }}}  
| label7 = சீர் சரவகைக் காட்டி(UTI)  
| data7 = }}  
| label8 = UTI&nbsp;இணக்கம்  
| data8 = }}  
| label9 = Magic number  
| data9 = }  
| label10 = உருவாக்குனர்  
| data10 = }}  
| label11 = தோற்றம்  
| data11 = }  
| label12 = அண்மைய வெளியீடு  
| data12 = ||  
)}}}} }} }}  
| label13 = இயல்பு  
| data13 = }}  
| label14 = கலவடிவம்  
| data14 = }}}  
| label15 = Contained&nbsp;by  
| data15 = }}}  
| label16 = வடிவ நீட்சி  
| data16 = }}}  
| label17 = வடிவ மாற்றம்  
| data17 = }}}  
| label18 = சீர்தரம்  
| data18 = }}  
| label19 =  
| data19 = }  
| label20 = இணையம்  
| data20 = }}  

}}<noinclude></noinclude>
# சோக்கல்லோ சண்முகநாதன்



**சோக்கல்லோ சண்முகநாதன்** (ஏழாலை, யாழ்ப்பாணம், இலங்கை), (பிறப்பு ஆகஸ்ட் 1, 1935) மேடை நாடகம், வில்லுப்பாட்டு கலைஞர். எழுத்தாளர். "சோக்கல்லோ" என்பது இவரது பட்டப்பெயராகும். 65 ஆண்டு கால நாடகத்துறை அனுபவமுடையவர். தற்போது புலம்பெயர்ந்து கனடாவில் வசிக்கிறார்.  

## வானொலியில்
இலங்கை ஒலிபரப்புக்கூட்டுத்தாபனத்தில் நாடகங்கள், வில்லுப்பாட்டு, ஆலயத்திருவிழாக்களில் நேர்முகவர்ணனை, கிராமிய நிகழ்ச்சிகள் போன்றவற்றில் பங்குபற்றியவர்.  

## மேடை நாடகங்கள்
1945ம் ஆண்டில் தனது 10வது வயதில் "சிறீமுருகன்" என்ற மேடை நாடகத்தில் முதன்முதலாக நடித்தவர். தொடர்ந்து "குணம் குன்றினால்", "சீதனம்", "அடிப்பேன் பல்லுடைய" போன்ற மேடை நாடகங்களில் நடித்திருக்கிறார். இவரது "சோக்கல்லோ நகைச்சுவைகதம்பம்" புகழ்பெற்ற நிகழ்ச்சியாகும்.  

குழந்தை சண்முகலிங்கத்தின் "எந்தையும் தாயும்", மஹாகவி உருத்திரமூர்த்தியின் "கோடை", "பிறந்தமண்" ஆகிய நாடகங்கள் இவருக்கு புகழ் சேர்த்தன.  

## வில்லுப்பாட்டில்
அண்மைக்காலம் வரை, கொழும்பிலும், ஏனைய பகுதிகளிலும் இவரது வில்லுப்பாட்டுக்குழுவினர் பின்வரும் தலைப்புக்களில் வில்லுப்பாட்டு நிகழ்ச்சிகளை சிறப்பாக நடத்தியிருக்கிறார்கள்.  
- மகாகவியின் *கண்மணியாள் காதை*
- *ராமகிருஷ்ண்பரமஹம்சர்*
- *ஒளவையார்*
- *கவிராஜன் கதை*
- *சக்தி மஹிமை*
- *சத்யசாயிபாபா*
- கண்னதாசனின் *இயேசு காவியம்*
- *சுவாமி விபுலானந்தர்*
- *பட்டுக்கோட்டை கலியாணசுந்தரம்*
- *எம்.ஜி.இராமச்சந்திரன்*

## விருதுகள்
“மக்கள் கலைஞன்”, சமாதான நட்சத்திரம்”, “தேசத்தின் கண்”, “கலாபூஷணம்”, “கலைச்சித்தர்” போன்ற கௌரவங்களைப் பெற்றிருக்கிறார். "எந்தையும் தாயும்'" நாடகத்தில் இவரது நடிப்பிக்காக இலங்கைக் கலைக்கழகத்தின் சிறந்த நடிகருக்கான 2007ஆம் ஆண்டு விருது இவருக்குக் கிடைத்தது. உலக சாதனைக்காக ஏழு மணி நாற்பது நிமிடமாக குறிப்புகள் எதுவுமின்றி “நானும் தமிழும்” என்ற மகுடத்தில் தொடர்ந்து பேசியவர்.  

## தொலைக்காட்சியில்
இலங்கையில் ரூபவாகினி தொலைக்காட்சி வழங்கிய நாடகங்களிலும் வில்லுப்பாட்டு நிகழ்ச்சிகளிலும் பங்குபற்றியவர்.  

## திரைப்படங்கள்
தெய்வம் தந்த வீடு , பொன்மணி போன்ற சில இலங்கைத் திரைப்படங்களிலும் இவர் நடித்துள்ளார்.  

## எழுத்துத்துறை
தனது இளமைக்காலத்திலேயே "கோமதியின் கணவன்" என்ற நாவலை எழுதி வெளியிட்ட இவர் இலங்கையில் "இருக்கிறம்" சஞ்சிகையில் கட்டுரைத்தொடரை எழுதிவந்தார். தற்போது கனடாவில் "தாய்வீடு" பத்திரிகையில் "இப்படியும் மனிதர்கள்" என்ற தொடரை எழுதி வருகிறார்.
# அரியக்குடி


**அரியக்குடி** (ஆங்கிலம் : Ariyakkudi), இது இந்தியாவின் தமிழ் நாடு மாநிலம், சிவகங்கை மாவட்டம், காரைக்குடி வட்டம், சாக்கோட்டை ஊராட்சி ஒன்றியத்தில் உள்ள ஒரு கிராமம் ஆகும்.  

இவ்வூரானது காரைக்குடி மாநகராட்சியைச் சுற்றி உள்ள பன்னிரண்டு அரை கிராமங்களில் ஒன்று ஆகும் . அரியக்குடி, மேலாமாகானம், தளக்காவூர், அமராவதிபுதூர், பிளார், சேது ரெகுநாதப் பட்டணம் ஆகிய சில கிராமங்களை சேர்த்து மொத்தமாக பன்னிரண்டரை கிராமங்கள் என்று கூறுவது வழக்கம்.  

## கோயில்கள்
இவ்வூரில் 500 ஆண்டு பழமை வாய்ந்த ஒரு திருவேங்கடமுடையான் திருக்கோயிலும், சிவன் கோவிலும், செல்லாயியம்மன் கோவிலும், வேங்கனாயகி அம்மன் கோவிலும் உள்ளது.  

ஆண்டு தோறும் மே மாத கடைசியில் அங்கே புகழ் பெற்ற பெருமாள் கோவிலில் திருவிழா நடக்கும். இந்தத் திருவிழாவானது 13 நாட்கள் நடைபெறும். முதல் ஒன்பது நாட்கள் ஒவ்வொரு இரவும் கடவுள்  
அவ்வூரைச்சுற்றி உலா வருவதாகவும், பத்தாம் நாள் தேர்த் திருவிழாவும், பதினொன்றாம் நாள் வெள்ளிரதமும், பன்னிரெண்டாம் நாள் மர ரதமும், கடைசி நாளான பதின்மூன்றாம் நாள் தெப்பம் ஆக படு விமரிசையாகக் கொண்டாடப்படும். வைகுண்ட ஏகாதசியன்று இக்கோயிலில் சொர்க்கவாசல் திறக்கப்படும்.  

## யானை விளக்குகள் தயாரிப்பு

அரியக்குடி, யானை விளக்குகள் தயாரிப்பில் புகழுடைய கிராமம் ஆகும். பாரம்பரியமும் கலைநயமிகுந்ததுமான விதவிதமான பித்தளை விளக்குகள், ஐம்பொன் சுவாமி சிலைகள் உற்பத்தி ஆகியவற்றை செய்வதில் பேர் போனது. இருபதுக்கும் மேற்பட்ட தொழிற்கூடங்கள் அங்கு உள்ளன. பழனி, திருச்செந்தூர், சபரிமலை கோயில், வெளிமாநிலம், வெளிநாடுகளுக்கும் உற்பத்தி செய்து அனுப்பப்படுகிறது. நகரத்தார் பயன்படுத்தும் செட்டிநாடு விளக்குகள், திருமண சீர்வரிசை போன்றவையும் இங்கு எல்லா மாதங்களிலும் உற்பத்தி நடந்து கொண்டே தான் இருக்கும்.  

## இதனையும் பாருங்கள்
அரியக்குடி இராமானுஜ ஐயங்கார்
# அப்பாத்தா

**அப்பாத்தா** ( அப்பா + ஆத்தா = அப்பாத்தா ) என்ற தமிழ்ச்சொல் ஆனது மதுரைத் தமிழ் பேச்சு வழக்கில் உள்ள ஒரு சொல் ஆகும். இச்சொல்லில் பகுதியாக உள்ள அப்பா என்ற வேர்ச்சொல் தந்தையை குறிக்கும் . விகுதியான ஆத்தா என்பது தாயை குறிக்கும் . இச்சொல் தந்தையை ஈன்ற தாய் என்ற உறவு முறையைக் குறிப்பது. கொங்கு தமிழில், குமரி தமிழில் மற்றும் ஈழத்தில் இந்த உறவு முறையை **அப்பம்மா** என்று கூறுவர். திருநெல்வேலியில் **அப்பாச்சி** (அப்பா வழி ஆச்சி) என்ற சொல்லும் வழக்கில் உள்ளது. சில இடங்களில் "ஐயம்மா" என்றும் அழைப்பர். தஞ்சைப் பகுதியில் **அப்பாயி** என்றும் வழங்குகிறார்கள். சிலர் **ஆயா** என்றும் அழைப்பார்கள். அம்மாவை ஈன்ற தாயையும் **ஆயா** என்று அழைப்பதால், சில நேரங்களில் எந்த தாய் என்ற குழப்பங்கள் ஏற்படும்.  
## மேற்கொள்கள்
# டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன்


***டிரான்ஸ்ஃபார்மர்ஸ்: ரிவெஞ்ச் ஆஃப் தி ஃபாலன்*** (***Transformers: Revenge of the Fallen)*** என்பது ஹாஸ்ப்ரோவின் *டிரான்ஸ்ஃபார்மர்ஸ்* பொம்மை வரிசையை அடிப்படையாகக் கொண்டு 2009 ஆம் ஆண்டு வெளியான அமெரிக்க அறிவியல் புனைகதை அதிரடித் திரைப்படமாகும் . இந்த படம் டிரான்ஸ்ஃபார்மர்ஸ் (2007) திரைப்படத் தொடரின் இரண்டாவது பாகமாகும். இந்த படத்தை மைக்கேல் பே இயக்கியுள்ளார். ஸ்டீவன் ஸ்பில்பேர்க் படத்தை தயராரித்திருந்தார். எஹ்ரென் க்ரூகர், ராபர்டோ ஓர்சி மற்றும் அலெக்ஸ் கர்ட்ஸ்மேன் ஆகியோர் திரைக்கதையை எழுதியுள்ளனர். *டிரான்ஸ்ஃபார்மர்ஸ்* நிகழ்வுகளுக்கு இரண்டு ஆண்டுகளுக்குப் பிறகு அமைக்கப்பட்ட *ரிவெஞ்ச் ஆஃப் தி ஃபாலன்*, ஆப்டிமஸ் பிரைம் தலைமையிலான ஆட்டோபாட்களுக்கும், மெகாட்ரான் தலைமையிலான டிசெப்டிகான்களுக்கும் இடையிலான போரை விவரிக்கிறது. ஆட்டோபாட்களும் சாம் விட்விக்கியும் ( சயா லபஃப் ) மீண்டும் கூட்டணி சேர்ந்து, பூமியில் பழிவாங்கும் ஃபாலன் என்ற பண்டைய டிசெப்டிகானை எதிர்கொள்கின்றனர்.  

## தயாரிப்பு
*டிரான்ஸ்ஃபார்மர்ஸின்* தொடர்ச்சியின் உருவாக்கம் மே 2007 இல் தொடங்கியது. அமெரிக்க இயக்குநர்கள் சங்கம் மற்றும் திரை நடிகர்கள் சங்கத்தின் வேலைநிறுத்தங்களால் படம் தொடங்குவது தாமதமானாலும், இயக்குநரின் சரியான திட்டமிடலால் சரியான நேரத்தில் படத்தி முடிக்க முடிந்தது. எகிப்து, ஜோர்டான், பென்சில்வேனியா, நியூ ஜெர்சி மற்றும் கலிபோர்னியா ஆகிய இடங்களிலும், நியூ மெக்ஸிகோ மற்றும் அரிசோனாவில் உள்ள விமான தளங்களிலும் படப்பிடிப்பு மே மற்றும் செப்டம்பர் 2008 க்கு இடையில் நடந்தது.  

## இசை
*டிராஸ்ஃபார்மர்ஸ்: ரிவஞ்ச் ஆஃப் த ஃபாலன்* என்ற படத்திற்கான இசை ஸ்டீவ் ஜாபிளான்ஸ்கீ என்பவரால் இயற்றப்பட்டது.  

## வெளியீடு
இது ஜூன் 8, 2009 அன்று ஜப்பானின் டோக்கியோவில் உள்ள ரோப்போங்கி ஹில்ஸில் திரையிடப்பட்டது. ஜூன் 24 அன்று அமெரிக்காவில் வெளியிடப்பட்டது. இந்த படம் பொதுவாக விமர்சகர்களிடமிருந்து எதிர்மறையான விமர்சனங்களைப் பெற்றது. இது 30வது கோல்டன் ராஸ்பெர்ரி விருது வழங்கும் விழாவில் மூன்று கோல்டன் ராஸ்பெர்ரி விருதுகளை வென்றது. அந்த நேரத்தில் மோசமான படத்திற்கான விருதை வென்ற அதிக வசூல் செய்த படமாக மாறியது. இந்தப் படம் உலகளவில் அதன் முந்தைய படத்தின் திரையரங்க வசூலை $836.5 மில்லியனுடன் முறியடித்து, 2009 ஆம் ஆண்டின் நான்காவது அதிக வசூல் செய்த படமாக அமைந்தது. இது 82ஆவது அகாதமி விருதுகளில், சிறந்த இசை கலவையிற்கான அகாதமி விருதுக்கு பரிந்துரைக்கப்பட்டது. 2009 ஆம் ஆண்டில் 11 மில்லியனுக்கும் அதிகமான வீட்டு ஊடக விற்பனையுடன், இது அமெரிக்காவில் அந்த ஆண்டின் அதிகம் விற்பனையான படமாகவும் இருந்தது. இதைத் தொடர்ந்து 2011 இல் டிரான்ஸ்ஃபார்மஸ்: டார்க் ஒப் தி மூன் வெளியானது.
# இழைச் சுற்று இயந்திரம்



இழைச் சுற்று இயந்திரம் என்பது கூட்டுப் பொருள்களைக் கொண்டு வடிவம் அமைக்கும் பொருட்களை உருவாக்கும் பொழுது கண்ணாடியிழை , கரிமயிழை போன்ற கலப்பு பொருட்களை பூசுவதற்கு பயன்படும் ஒரு இயந்திரம் ஆகும் .  

இதில் இயந்திரங்களில் இருவகைகள் உண்டு . ஒன்று தொடர் இழைச் சுற்று இயந்திரம் , மற்றொன்று தொடராவிழைச் சுற்று இயந்திரம் .
# பிரெஞ்சு விக்கிப்பீடியா


**பிரெஞ்சு விக்கிப்பீடியா** (*French Wikipedia* பிரெஞ்சு: *Wikipédia francophone*, *Wikipédia en français*) விக்கிப்பீடிய கலைக் களஞ்சியத்தின் பிரெஞ்சு மொழி பதிப்பு ஆகும். 2001 மார்ச்சில் இது தொடங்கப்பட்ட போதிலும் மே 19 அன்றே அதிகாரப்பூர்வ முதற் பக்கம் பதியப்பட்டது. மே மாதம் 2007ல் இதன் கட்டுரைகளின் எண்ணிக்கை ஐந்து இலட்சத்தை தாண்டியது. செப்டெம்பர் 23, 2010ல் இதன் கட்டுரைகளின் எண்ணிக்கை ஒரு மில்லியன் ஆகியது.. கட்டுரைகளின் எண்ணிக்கை அடிப்படையில் மூன்றாவது இடத்தில் இருக்கும் பிரெஞ்சு விக்கியில் சூலை 3, 2012 வரை மொத்தம் 1,280,298 கட்டுரைகள் உள்ளன. மேலும் ரோமானிய விக்கித்திட்டங்களில் அதிக எண்ணிக்கையிலான கட்டுரைகளை கொண்ட பதிப்பாக பிரெஞ்சு விக்கிப்பீடியா உள்ளது.  

## அடையாளச்சின்னம்
| 2003–2010 | } |
| --- | --- |
# இடாய்ச்சு விக்கிப்பீடியா


**செருமன் விக்கிப்பீடியா**(*German Wikioedia* செருமன்: *Deutschsprachige Wikipedia*) விக்கிப்பீடிய கலைக் களஞ்சியத்தின் செருமன் மொழி பதிப்பு ஆகும். 2001 மார்ச் 16ல் தொடங்கப்பட்ட இதுவே விக்கியின் இரண்டாவது பதிப்பாகும். திசம்பர் 2009ல் இதன் கட்டுரைகளின் எண்ணிக்கை ஒரு மில்லியனை தாண்டியது. கட்டுரைகளின் எண்ணிக்கை அடிப்படையில் இரண்டாவது இடத்தில் இருக்கும் செருமன் விக்கியில் சூலை 3, 2012 வரை மொத்தம் 1,442,603 கட்டுரைகள் உள்ளன.  

## அடையாளச்சின்னம்
| 2003–2010 | } |
| --- | --- |
# கிரேக்க விக்கிப்பீடியா


**கிரேக்க விக்கிப்பீடியா**, விக்கிப்பீடிய கலைக் களஞ்சியத்தின் கிரேக்க மொழி பதிப்பு ஆகும். திசம்பர் மாதம் 2002ல் இது தொடங்கப்பட்டது. பெப்ரவரி மாதம் 2009ல் இதன் கட்டுரைகளின் எண்ணிக்கை நாற்பதாயிரத்தை தாண்டியது. கட்டுரைகளின் எண்ணிக்கை அடிப்படையில் நாற்பத்தி ஆறாவது இடத்தில் இருக்கும் கிரேக்க விக்கியில் இன்று வரை மொத்தம் கட்டுரைகள் உள்ளன.  

## அடையாளச்சின்னம்
| 2003–2010 | } |
| --- | --- |
# இழைச் சுற்றல்


**இழைச் சுற்றல்** (*Filament winding*) என்பது கலப்புருப் பொருட்களின் வடிவங்கள் உருவாக்கும் பொழுது பயன்படுத்தும் ஒரு தொழினுட்பம் ஆகும். இது உருவார்ப்பு அச்சின் மீது இழைகளை பூசும் தொழிநுட்ப முறையாகும். இதில் உருவார்ப்பு அச்சானது சுற்றிக்கொண்டே இருக்கும், அப்பொழுது இழைப்பூச்சு தாங்கியானது அதன் நெடுவில் நகர்ந்து கொண்டிருக்க இழைகளை அந்த உருவார்ப்பு அச்சின் மீது பூசிக்கொண்டே செல்லும். இந்த முறைக்கு இழைப்பூச்சு முறை என்று பெயர். இந்த முறையில் பயன்படுத்தும் இயந்திரம் இழைச் சுற்று இயந்திரம்.
# எபிரேய விக்கிப்பீடியா


**எபிரேய விக்கிப்பீடியா**, விக்கிப்பீடிய கலைக்களஞ்சியத்தின் எபிரேய மொழி பதிப்பு ஆகும். 2003 சூலை மாதத்தில் இது தொடங்கப்பட்டது. ஏப்ரல் மாதம் 2009இல் இதன் கட்டுரைகளின் எண்ணிக்கை தொண்ணூறாயிரத்தைத் தாண்டியது. கட்டுரைகளின் எண்ணிக்கை அடிப்படையில் முப்பதாவது இடத்தில் இருக்கும் எபிரேய விக்கியில் இன்று வரை மொத்தம் கட்டுரைகள் உள்ளன. 10000 கட்டுரைகளுக்கு மேல் கொண்டுள்ள விக்கிகளில் ஆங்கிலம் மற்றும் மலையாளத்திற்கு அடுத்தபடியாக அதிக ஆழம் கொண்டதாக ஈபுரு விக்கி மூன்றாவது இடத்தில் உள்ளது.  

## அடையாளச்சின்னம்
| 2004–2010 | } |
| --- | --- |
# இந்தி விக்கிப்பீடியா


**இந்தி விக்கிப்பீடியா**, விக்கிப்பீடிய கலைக் களஞ்சியத்தின் இந்தி மொழி பதிப்பு ஆகும். சூலை மாதம் 2003ல் இது தொடங்கப்பட்டது. செப்டம்பர் மாதம் 2009ல் இதன் கட்டுரைகளின் எண்ணிக்கை ஐம்பதாயிரத்தை தாண்டியது. கட்டுரைகளின் எண்ணிக்கை அடிப்படையில் நாற்பத்தி மூன்றாவது இடத்தில் இருந்தது இந்தி விக்கி. இந்திய மொழி விக்கிகளில், கட்டுரைகளின் எண்ணிக்கை அடிப்படையில் முதல் இடத்தில் இந்தி விக்கிப்பீடியா இருக்கின்றது.  
, அன்று, [[:hi:Special:Statistics|]] கட்டுரைகளைக் கொண்டிருக்கிறது.  

## காலக்கோடு
- 2003 சூலை 11 – இந்தி விக்கிப்பீடியா தொடக்கம்
- 2005 சனவரி 25 – கட்டுரைகள் எண்ணிக்கை 1,000
- 2007 சனவரி 16 – கட்டுரைகள் எண்ணிக்கை 5,000.
- 2007 மார்ச் 14 – கட்டுரைகள் எண்ணிக்கை 10,000.
- 2007 திசம்பர் 6 – கட்டுரைகள் எண்ணிக்கை 15,000.
- 2008 மே 29 – கட்டுரைகள் எண்ணிக்கை 20,000.
- 2008 சூலை 11 – இந்தி விக்கிப்பீடியா தொடங்கி 5 ஆண்டுகள் நிறைவு
- 2009 மே 9 – கட்டுரைகள் எண்ணிக்கை 30,000.
- 2009 செப்டம்பர் 8 – இந்திய விக்கிகளில் முதலிடத்தைப் பெற்றது.
- 2009 செப்டம்பர் 14 – கட்டுரைகள் எண்ணிக்கை 50,000.
- 2010 பிப்ரவரி 13 – பங்களிப்பாளர்கள் எண்ணிக்கை 25,000
- 2010 சூன் 20 – பங்களிப்பாளர்கள் எண்ணிக்கை 30,000
- 2010 நவம்பர் 26 – பங்களிப்பாளர்கள் எண்ணிக்கை 37,000
- 2011 சனவரி 29 – பங்களிப்பாளர்கள் எண்ணிக்கை 40,000
- 2011 ஆகஸ்டு 14 – பங்களிப்பாளர்கள் எண்ணிக்கை 50,000.
- 2011 ஆகஸ்டு 30 – 100,000க்கும் அதிகமான கட்டுரைகள்

## அடையாளச்சின்னம்
| 2004–2010 | } |
| --- | --- |
# அங்கேரிய விக்கிப்பீடியா


**அங்கேரிய விக்கிப்பீடியா**, விக்கிப்பீடிய கலைக் களஞ்சியத்தின் அங்கேரிய மொழி பதிப்பு ஆகும். 2003 சூலை மாதத்தில் இது தொடங்கப்பட்டது. திசம்பர் மாதம் 2009ல் இதன் கட்டுரைகளின் எண்ணிக்கை ஒன்றரை இலட்சத்தை தாண்டியது. கட்டுரைகளின் எண்ணிக்கை அடிப்படையில் பதினேழாவது இடத்தில் இருக்கும் அங்கேரிய விக்கியில் இன்று வரை மொத்தம் கட்டுரைகள் உள்ளன.
# இந்தோனேசிய விக்கிப்பீடியா


**இந்தோனேசிய விக்கிப்பீடியா**, விக்கிப்பீடிய கலைக் களஞ்சியத்தின் இந்தோனேசிய மொழி பதிப்பு ஆகும். 2003 மே மாதத்தில் இது தொடங்கப்பட்டது. பெப்ரவரி மாதம் 2009ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபத்து ஐந்தாவது இடத்தில் இருக்கும் இந்தோனேசிய விக்கியில் பெப்ரவரி 25 2013 அன்று மொத்தம் 205.316 கட்டுரைகள் உள்ளன. மிக வேகமாக முன்னேறும் ஆசிய விக்கிகளில், சப்பானிய, சீன மற்றும் கொரிய விக்கிகளுக்கு அடுத்து இந்தோனேசிய விக்கி நான்காவது இடத்தில் இருக்கின்றது.  
|]]
# இத்தாலிய விக்கிப்பீடியா


**இத்தாலிய விக்கிப்பீடியா**, விக்கிப்பீடிய கலைக் களஞ்சியத்தின் இத்தாலிய மொழி பதிப்பு ஆகும். 2002 சனவரியில் இது தொடங்கப்பட்டது. ஆகத்து மாதம் 2009ல் இதன் கட்டுரைகளின் எண்ணிக்கை ஆறு இலட்சத்தை தாண்டியது. கட்டுரைகளின் எண்ணிக்கை அடிப்படையில் ஐந்தாவது இடத்தில் இருக்கும் இத்தாலிய விக்கியில் ஆகத்து 20 ,2012 வரை மொத்தம் 949 131 கட்டுரைகள் உள்ளன. 2009ல் இத்தாலிய விக்கிப்பீடியா, ஊடவியலுக்கான அந்நாட்டின் மிக உயரிய விருதான *பிரிமியாலினோ* விருதை பெற்றது.
# சாவா விக்கிப்பீடியா


**சாவா விக்கிப்பீடியா**, விக்கிப்பீடிய கலைக் களஞ்சியத்தின் சாவா மொழி பதிப்பு ஆகும்.8 மார்ச், 2004ல் இது தொடங்கப்பட்டது. சூலை மாதம் 2009ல் இதன் கட்டுரைகளின் எண்ணிக்கை இருபதாயிரத்தை தாண்டியது. கட்டுரைகளின் எண்ணிக்கை அடிப்படையில் அறுபத்தி நாலாவது இடத்தில் இருக்கும் சாவா விக்கியில் மே 23,2022 வரை மொத்தம் 72,000 க்கும் மேல் கட்டுரைகள் உள்ளன.  

## அடையாளச்சின்னம்
| 2006–2010 | } |
| --- | --- |
# சப்பானிய விக்கிப்பீடியா


**சப்பானிய விக்கிப்பீடியா**, விக்கிப்பீடிய கலைக் களஞ்சியத்தின் சப்பானிய மொழி பதிப்பு ஆகும். 2002 செப்டம்பரில் இது தொடங்கப்பட்டது. சூலை மாதம் 2009ல் இதன் கட்டுரைகளின் எண்ணிக்கை ஆறு இலட்சத்தை தாண்டியது. கட்டுரைகளின் எண்ணிக்கை அடிப்படையில் ஆறாவது இடத்தில் இருக்கும் சப்பானிய விக்கியில் இன்று வரை மொத்தம் கட்டுரைகள் உள்ளன. மேலும் ஐரோப்பிய மொழிகள் அல்லாத விக்கித்திட்டங்களில் சப்பானிய விக்கிப்பீடியா முதல் இடத்தில் உள்ளது.  

## அடையாளச்சின்னம்
| 2003–2010 | } |
| --- | --- |
# கன்னட விக்கிப்பீடியா


**கன்னட விக்கிப்பீடியா**, விக்கிப்பீடிய கலைக் களஞ்சியத்தின் கன்னட மொழி பதிப்பு ஆகும். சூன் 2003ல் இது தொடங்கப்பட்டது. திசம்பர் மாதம் 2007ல் இதன் கட்டுரைகளின் எண்ணிக்கை ஐந்தாயிரத்தை தாண்டியது. கட்டுரைகளின் எண்ணிக்கை அடிப்படையில் தொன்னூத்தி ஆறாவது இடத்தில் இருக்கும் கன்னட விக்கியில் இன்று வரை மொத்தம் கட்டுரைகள் உள்ளன.  

## அடையாளச்சின்னம்
| 2005–2010 | } |
| --- | --- |
# கொரிய விக்கிப்பீடியா


**கொரிய விக்கிப்பீடியா**, விக்கிப்பீடிய கலைக் களஞ்சியத்தின் கொரிய மொழி பதிப்பு ஆகும். 2002 அக்டோபர் மாதத்தில் இது தொடங்கப்பட்டது. சூன் மாதம் 2009ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபத்தி ஒன்றாவது  
இடத்தில் இருக்கும் கொரிய விக்கியில் இன்று வரை மொத்தம் கட்டுரைகள் உள்ளன. மிக வேகமாக முன்னேறும் ஆசிய விக்கிகளில், சப்பானிய மற்றும் சீன விக்கிகளுக்கு அடுத்து கொரிய விக்கி மூன்றாவது இடத்தில் இருக்கின்றது.
# இலத்தீன் விக்கிப்பீடியா


**இலத்தீன் விக்கிப்பீடியா**, விக்கிப்பீடிய கலைக் களஞ்சியத்தின் இலத்தீன் மொழி பதிப்பு ஆகும். சூலை மாதம் 2003ல் இது தொடங்கப்பட்டது. சூலை மாதம் 2009ல் இதன் கட்டுரைகளின் எண்ணிக்கை முப்பதாயிரத்தை தாண்டியது. கட்டுரைகளின் எண்ணிக்கை அடிப்படையில் ஐம்பத்தி ஒன்றாவது இடத்தில் இருக்கும் இலத்தீன் விக்கியில் இன்று வரை மொத்தம் கட்டுரைகள் உள்ளன. வரலாறு பற்றிய கட்டுரைகளே அதிகம் ஆக்கிரமித்திருந்த இலத்தீன் விக்கியில், 2006க்குப் பிறகு தொழினுட்பம், பரவலர் பண்பாடு போன்ற பிற தளங்களிலும் கட்டுரைகள் அதிகம் பதியப்படுகின்றன.  

## அடையாளச்சின்னம்
| 2004–2010 | } |
| --- | --- |
# மலையாள விக்கிப்பீடியா



**மலையாள விக்கிப்பீடியா**, விக்கிப்பீடிய கலைக் களஞ்சியத்தின் மலையாளப் பதிப்பு ஆகும். இதை 2002ஆம் ஆண்டு திசம்பர் மாதம் தொடங்கினர். மலையாள விக்கிப்பீடியா கட்டுரைகளின் எண்ணிக்கை அடிப்படையில் உலகளாவிய விக்கிப்பீடியாக்களில் 86ஆவது இடத்தில் உள்ளது. 2013 பெப்ரவரி 25 நிலவரப்படி, மலையாள விக்கிப்பீடியாவில் மொத்தம் 28,965 கட்டுரைகள் உள்ளன. 2016 சனவரி 15 நிலவரப்படி, 41,310 கட்டுரைகள் உள்ளன.  

## மலையாள விக்கிமீடியா இயக்கத்தின் சிறப்புகள்
- உலகளவில் இலத்தீன மொழி அல்லாத மொழிகளில் இறுவட்டு வெளியிட்ட முதல் விக்கிப்பீடியா.
- உலகளவில் விக்கிமூலத்துக்கு என இறுவட்டு வெளியிட்ட முதல் மொழி.
- ஆண்டு தோறும் மலையாள விக்கிப்பீடியர் கூடல் நிகழ்வை நடத்துவது.
- இந்திய விக்கிப்பீடியாக்களில் மிக முனைப்பான பங்களிப்பாளர் சமூகத்தையும் சீரான வளர்ச்சியையும் கொண்டுள்ள விக்கிப்பீடியாக்களில் ஒன்று.
- பள்ளிகளில் விக்கிப்பீடியா அறிமுகம்.

## அடையாளச்சின்னம்
| 2005–2010 | } |
| --- | --- |
# மலாய் விக்கிப்பீடியா


**மலாய் விக்கிப்பீடியா**, விக்கிப்பீடிய கலைக் களஞ்சியத்தின் மலாய் மொழி பதிப்பு ஆகும். ஆகத்து 2003ல் இது தொடங்கப்பட்டது. செப்டம்பர் மாதம் 2009ல் இதன் கட்டுரைகளின் எண்ணிக்கை ஐம்பதாயிரத்தை தாண்டியது. கட்டுரைகளின் எண்ணிக்கை அடிப்படையில் முப்பத்தி எட்டாவது இடத்தில் இருக்கும் மலாய் விக்கியில் இன்று வரை மொத்தம் கட்டுரைகள் உள்ளன.